Elders: Die Camino – nou op Showmax te sien - Maroela Media
Elders: Die Camino – nou op Showmax te sien
Erns Grundling se boek Elders oor sy ervaring tydens die stap van die Spaanse pelgrimstog bekend as die Camino, is 'n topverkoper wat lesers meevoer op 'n lewensveranderende voetreis, maar ook op 'n innerlike tog.
Nou kan jy 'n meer intieme blik op die staptog ervaar met die kykNET-reeks Elders: Die Camino, waarin Erns sy tog hervat saam met 'n klein kameraspan van Palama Productions, bestaande uit die vervaardiger Niel van Deventer, die aktrise en regisseur Charlene Brouwer, en die videograaf Kobus Zietsman.
Die reeks is 'n leefstylavontuur wat fokus op dinge soos die genot van stap, kop skoonmaak, in die oomblik leef, die natuurskoon van Spanje en die mense wat die stappers langs die pad teëkom. Voornemende Camino-stappers sal ook meer uitvind oor die verblyf en kos wat hulle kan verwag tydens so 'n staptog, terwyl rusbank-reisigers vermaak en verkwik sal word deur hierdie besonderse avontuur. Kyk sommer dadelik na splinternuwe episodes op Showmax.